Oficiālais Vēstnesis L 058 , 05/03/1981 Lpp. 0043 - 0045

Speciālizdevums somu valodā: Nodaļa 3 Sējums 13 Lpp. 0019

Speciālizdevums spāņu valodā: Nodaļa 03 Sējums 21 Lpp. 0045

Speciālizdevums zviedru valodā: Nodaļa 3 Sējums 13 Lpp. 0019

Speciālizdevums portugāļu valodā Nodaļa 03 Sējums 21 Lpp. 0045



Komisijas Lēmums (1981. gada 30. janvāris) par Urugvajas Republikas uzņēmumu sarakstu, no kuriem atļauts veikt svaigas liellopu, aitas un mājas nepārnadžu gaļas importu Kopienā (81/92/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, cūkas un svaigu gaļu no trešām valstīm [1], un jo īpaši tās 4. panta 1. punktu un 18. panta 1 punkta a) un b) apakšpunktus, tā kā uzņēmumi trešās valstīs nav pilnvaroti eksportēt svaigu gaļu uz Kopienu, ja tie neatbilst vispārējiem un īpašiem noteikumiem, kas paredzēti Direktīvā 72/462/EEK; tā kā saskaņā ar Direktīvas 72/462/EEK 4. panta 3. punktu Urugvaja ir iesniegusi uzņēmumu sarakstu, kas ir pilnvaroti veikt eksportu uz Kopienu; tā kā Kopienas pārbaudes uz vietas parādījušas, ka higiēnas standarti daudzos no šiem uzņēmumiem ir pietiekami un tādēļ tos var iekļaut pirmajā sarakstā, kas izveidots saskaņā ar minētās direktīvas 4. panta 1. punktu un kurā minēti uzņēmumi, no kuriem atļauts veikt svaigas gaļas importu; tā kā, balstoties uz papildu informāciju attiecībā uz higiēnas standartiem un spēju ātri piemēroties Kopienas attiecīgajiem tiesību aktiem, ir jāpārskata situācija attiecībā uz pārējiem Urugvajas izvirzītajiem uzņēmumiem; tā kā tikmēr, nepieļaujot pēkšņu iejaukšanos esošajās tirdzniecības plūsmās, šiem uzņēmumiem jāatļauj pagaidām turpināt eksportēt svaigu gaļu uz tām dalībvalstīm, kas gatavojas to saņemt; tā kā tādēļ šis lēmums būs jāpārskata un vajadzības gadījumā jāgroza, ņemot vērā veiktos pasākumus šajā sakarā un izdarītos uzlabojumus; tā kā jāatceras, ka, veicot svaigas gaļas importu, jāņem vērā pārējie Kopienas tiesību akti veterinārijas jomā, jo īpaši attiecībā uz veselības aizsardzības prasībām, to skaitā īpašie nosacījumi attiecībā uz Dāniju, Īriju un Apvienoto Karalisti; tā kā papildus noteikumiem svaigas gaļas importēšanai no sarakstā iekļautajiem uzņēmumiem, kas minēti šā lēmuma pielikumā, ir jāievēro arī citos tiesību aktos ietvertie Kopienas noteikumi un vispārīgie Līguma noteikumi; tā kā, jo īpaši attiecībā uz dažu kategoriju gaļas, piemēram, tādas gaļas, kas sver mazāk nekā 3 kilogramus, vai gaļas, kuras sastāvā ir noteiktu vielu atliekas, uz kurām neattiecas īpaši saskaņoti noteikumi, importu no trešām valstīm un atkārtotu eksportu uz citām dalībvalstīm paliek spēkā tās dalībvalsts tiesību akti veselības jomā, kas veic importu; tā kā šajā lēmumā paredzētie pasākumi saskan ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Urugvajas Republikas uzņēmumus, kas minēti pielikumā, atzīst par atbilstošiem svaigas liellopu, aitas un mājas nepārnadžu gaļas importa veikšanai Kopienā. 2. Veicot importu no šiem uzņēmumiem, paliek spēkā citos tiesību aktos ietvertie Kopienas veterinārie noteikumi, jo īpaši attiecībā uz veselības aizsardzības prasībām. 2. pants 1. Dalībvalstis aizliedz 1. panta 1. punktā minēto kategoriju svaigās gaļas importu, kas nāk no uzņēmumiem, kuri pielikumā nav minēti. 2. Tomēr šo aizliegumu līdz 1981. gada 31. augustam nepiemēro attiecībā uz tiem uzņēmumiem, kas nav minēti pielikumā, taču kurus no 1980. gada 1. septembra oficiāli atzinušas un izvirzījušas Urugvajas iestādes, saskaņā ar Direktīvas 72/462/EEK 4. panta 3. punktu, ja vien pirms 1981. gada 1. septembra nav pieņemts citāds lēmums, saskaņā ar minētās direktīvas 4. panta 1. punktu. Komisija nosūta šo uzņēmumu sarakstu dalībvalstīm. 3. pants Šis lēmums stājas spēkā 1981. gada 1. februārī. 4. pants Šo lēmumu var pārskatīt un vajadzības gadījumā grozīt līdz 1981. gada 1. jūlijam. 5. pants Šis lēmums ir adresēts dalībvalstīm. Briselē, 1981. gada 30. janvārī Komisijas vārdā — Komisijas loceklis Poul Dalsager [1] OV L 302, 31.12.1972., 28. lpp. -------------------------------------------------- PIELIKUMS UZŅĒMUMU SARAKSTS I. LIELLOPU GAĻA Kautuves un sadalīšanas telpas Uzņēmuma Nr. | Adrese | 1 | Codalesa | 2 | Colonia | 3 | Carrasco | 7 | Infrinsa | 8 | Canelones | 12 | Tacuarembo | 14 | e.f.c.s.a. (planta Durazno) | 106 | Inprognan | 344 | San Jacinto | 394 | Cybaran | II. AITAS GAĻA Uzņēmuma Nr. | Adrese | 1 | Codalesa | 2 | Colonia | 3 | Carrasco | 7 | Infrinsa | 8 | Canelones | 12 | Tacuarembo | 14 | e.f.c.s.a. (planta Durazno) | 106 | Inprognan | 344 | San Jacinto | 394 | Cybaran | III. ZIRGA GAĻA Uzņēmuma Nr. | Adrese | 303 | Clay, Montevideo | IV. SALDĒTAVAS Uzņēmuma Nr. | Adrese | 903 | Acer, Montevideo | --------------------------------------------------